CELEX: 62014CN0600
Language: sk
Date: 2014-12-22 00:00:00
Title: Vec C-600/14: Žaloba podaná 22. decembra 2014 – Spolková republika Nemecko/Rada Európskej únie

2.3.2015   
            
            
               SK
            
            
               Úradný vestník Európskej únie
            
            
               C 73/17
            
         
      Žaloba podaná 22. decembra 2014 – Spolková republika Nemecko/Rada Európskej únie
      (Vec C-600/14)
      (2015/C 073/24)
      Jazyk konania: nemčina
      
         Účastníci konania
      
      
         Žalobkyňa: Spolková republika Nemecko (v zastúpení: T. Henze a J. Möller, splnomocnení zástupcovia)
      
         Žalovaná: Rada Európskej únie
      
         Návrhy žalobkyne
      
      Žalobkyňa navrhuje:
      
                  —
               
               
                  zrušiť rozhodnutie Rady 2014/699/EÚ z 24. júna 2014 v rozsahu, v ktorom odkazuje na zmenu článku 12 Dohovoru o medzinárodnej železničnej preprave (dohovor COTIF) a jeho dodatkov B (Jednotné právne predpisy pre zmluvu o medzinárodnej železničnej preprave tovaru – CIM), D (Jednotné pravidlá o zmluvách o použití vozidiel v medzinárodnej železničnej doprave – CUV) a E (Jednotné právne predpisy pre zmluvu o využívaní železničnej infraštruktúry v medzinárodnej železničnej preprave – CUI) (článok 1 rozhodnutia v spojení s odsekom 3 bodom 4 [týkajúcim sa článku 12 dohovoru COTIF] a bodmi 5, 7 a 12 prílohy) a
               
            
                  —
               
               
                  zaviazať Radu Európskej únie na náhradu trov konania.
               
            
         Žalobné dôvody a hlavné tvrdenia
      
      
                  1.
               
               
                  Podľa názoru spolkovej vlády článok 91 a článok 218 ods. 9 ZFEÚ nepriznávajú Únii právomoc prijať spoločnú pozíciu ohľadom pravidiel, ktoré boli prerokované a odsúhlasené na 25. zasadnutí Revízneho výboru dohovoru COTI. Prijatím tohto rozhodnutia preto Rada porušila zásadu obmedzenej právomoci v konkrétnom prípade podľa článku 5 ods. 2 Zmluvy.
               
            
                  2.
               
               
                  Okrem toho je napadnuté rozhodnutie nedostatočne odôvodnené, keďže z neho jednoznačne nevyplýva, z akého titulu má Únia právomoc na prijatie spoločnej pozície ohľadom pravidiel, ktoré boli prerokované a odsúhlasené na 25. zasadnutí Revízneho výboru dohovoru COTI.
               
            
                  3.
               
               
                  Okrem toho Rada porušila zásadu lojálnej spolupráce v spojení so zásadou účinnej právnej ochrany tým, že napadnutý právny akt prijala iba jeden deň pred 25. zasadnutí Revízneho výboru dohovoru COTI. V dôsledku toho bola Spolkovej republike Nemecko odňatá akákoľvek možnosť včas sa obrátiť na Súdny dvor s cieľom dosiahnuť (predbežnú) právnu ochranu voči napadnutému rozhodnutiu.